Opština Rožaje je 26. 10. 2021. godine potpisala Ugovor o dodjeli direktnog granta sa Ministarstvom finansija i socijalnog staranja – Direktorat za finansiranje i ugovaranje sredstava EU pomoći (br. ugovora: CFCU/MNE/180), u okviru Sektorskog operativnog programa za zapošljavanje, obrazovanje i socijalnu zaštitu 2015-2017, a u cilju sprovođenja daljih aktivnosti na realizaciji projekta “Zajednička akcija za aktivne mjere zapošljavanja u drvoprerađivačkom sektoru u opštini Rožaje” (Joint action for active employment measures in wood-processing sector in municipality Rozaje), te u skladu sa projektnim aktivnostima zaključuje sljedeći

**UGOVOR O DODJELI GRANTA**

Zaključen između,

**Opština Rožaje**, ul. Maršala Tita br. 1, 84310 Rožaje, koju predstavlja predsjednik Rahman Husović

 i

Naziv preduzeća/ ime i prezime preduzetnika

Prebivalište/registrovano sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kojeg zastupa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu Korisnik)

1. **OPŠTE ODREDBE**

Član 1

1. Ovim Ugovorom o dodjeli granta za podršku zapošljavanju u drvoprerađivačkom sektoru u opštini Rožaje (u daljem tekstu: Ugovor) određuju se prava i obaveze ugovornih strana, Opštine i Korisnika, odobrenog na osnovu Rang liste Evaluacione komisije, Odluke o dodjeli granta br. \_\_\_\_\_\_\_\_\_ od \_\_\_\_\_\_\_\_\_\_\_\_\_\_ i Obavještenja o odabiru br. \_\_\_\_\_ od \_\_\_\_\_\_\_\_\_\_. godine, u okviru projekta Zajednička akcija za aktivne mjere zapošljavanja u drvoprerađivačkom sektoru u opštini Rožaje” (Joint action for active employment measures in wood-processing sector in municipality Rozaje).

2. Izrazi koji se u ovom Ugovoru koriste za fizička lica u muškom rodu podrazumijevaju iste izraze u ženskom rodu.

Član 2

1. Javni konkurs za za podršku zapošljavanju u drvoprerađivačkom sektoru u opštini Rožaje (u daljem tekstu Konkurs) bio je objavljen u/na zvaničnoj internet stranici opštine Rožaje [www.rozaje.me](http://www.rozaje.me)

2. U skladu sa Konkursom Korisnik je dostavio kompletnu Prijavu sa pratećom dokumentacijom br. \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_. godine.

Član 3

**Predmet ugovora**

1. Predmet ovog Ugovora je dodjela grnta za realizaciju prijave \_\_\_\_\_\_\_\_\_\_. Ugovor će se realizovati počevši od \_\_\_\_\_\_\_\_\_2022. godine i izvoditi u trajanju od \_\_\_\_\_\_ mjeseci u skladu sa odobrenom Prijavom, koja je Prilog 1 ovog ugovora.

2. Grant se dodjeljuju Korisniku u skladu sa uslovima utvrđenim ovim Ugovorom, sa kojima je Korisnik upoznat i prihvata ih u cjelosti.

Član 4

**Ugovoreni iznos**

1. Opština Rožaje odobrava grant za smanjenje nezaposlenosti u skladu sa predloženom prijavom\_\_\_\_\_\_\_\_\_\_\_\_\_\_ u iznosu od \_\_\_\_\_\_\_\_\_\_ EUR (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

2. Korisnik dostavlja sredstvo osiguranja u obliku blanko mjenice pravnog lica na dan potpisivanja ovog Ugovora.

5. Blanko mjenica će biti vraćena Korisniku nakon što Korisnik realizuje sve svoje ugovorne obaveze.

Član 5

1. Korisnik bespovratnih sredstava će dobiti grant na sljedeći način:

* sredstva u visini od 80% granta u roku od 30 dana od dana potpisivanja ovog Ugovora, na žiro račun firme\_\_\_\_\_\_\_\_\_\_\_\_\_\_, br.\_\_\_\_\_\_\_\_\_\_\_\_\_\_\_\_\_\_\_\_\_\_\_.
* sredstva u visini od 20% granta u roku od 30 dana nakon sprovedene obuke na random mjestu i potpisivanja Ugovora o zaposlenju sa odabranim nezaposlenim licima i dostavljanja Zahtjeva za isplatu od strane Korisnika. Zahtjev za isplatu mora biti potkrijepljen odgovarajućom dokumentacijom koja dokazuje ispunjenje traženih uslova.

Član 6

**Komunikacija ugovornih strana**

1. Komunikacija između ugovornih strana odvijaće se putem pošte, elektronske pošte ili ličnim dostavljanjem na slijedeće adrese:

Za Opštinu Rožaje

ul. Maršala Tita br. 1, 84310 Rožaje,

e-mail: opstina\_rozaje@t-com.me i popstinarozaje.sirp@gmail.com

Za Korisnika:

<adresa, adresa elektronske pošte Korisnika>

2.U svakom obliku komunikacije koji je povezan s ovim Ugovorom navodi se referentni broj Ugovora.

3. Ugovorne strane su obavezne bez odlaganja, a najkasnije u roku od tri radna dana od dana nastanka promjene vezane za kontakt podatke iz stava 1. ovog člana, obavijestiti drugu stranu pisanim putem.

4. Svi dokumenti se moraju slati na dokaziv način, odnosno na način da ugovorna strana koja ih je uputila raspolaže dokazom da ih je druga ugovorna strana primila (povratnica/dostavnica, izvještaj o uspješnom slanju faksom ili putem elektronske pošte, odnosno potvrda o preuzimanju od ugovorne strane kojoj je dokument upućen u slučaju ličnog dostavljanja i sl.)

Član 7

**Pristup podacima i zaštita podataka o ličnosti**

1. Ugovorne strane su obavezne da štite lične podatke u skladu sa zakonodavstvom kojim se regulišu pitanja zaštite podataka o ličnosti. Lični podaci se prikupljaju i obrađuju u svrhu izvršavanja ugovornih obaveza i sprovođenja projekta. Pristup navedenim podacima osigurava se samo licima kojima su u navedenu svrhu potrebni.

2. Ugovorne strane preuzimaju odgovarajuće tehničke i sigurnosne mjere u svrhu zaštite ličnih podataka.

3. Opština Rožaje se obavezuje da će čuvati i da neće otkrivati trećim licima informacije o Korisniku i Prijavi koji bi mogli naštetiti njegovim poslovnim interesima, osim u slučaju kada je to opravdano primjenom pravila o obavještavanju javnosti, drugih nacionalnih i EU institucija, koja proizlaze iz relevantnih EU i nacionalnih propisa.

1. **PRAVA I OBAVEZE UGOVORNIH STRANA**

Član 8

**Prava i obaveze Opštine Rožaje**

1. Opština Rožaje kontinuirano vrši kontrolu projektnih aktivnosti koje sprovodi Korisnik.

2. Opština Rožaje zadržava pravo odbijanja Zahtjeva za isplatu, ukoliko utvrdi nepravilnost u sprovodjenju projektnih aktivnosti Korisnik ai dostavljenoj dokumentaciji.

4. Opština Rožaje će osigurati blagovremenu obradu korisnikovog Zahtjeva za isplatu. Vremenski period između prijema potrebne dokumentacije za odobravanje plaćanja i isplate sredstava ne smije biti duži od 30 dana.

5. U slučaju raskida ovog Ugovora, Opština Rožaje nije obavezna izvršiti nikakva plaćanja Korisniku.

6. Opština Rožaje zadržava pravo da ne dozvoli korišćenje bespovratnih sredstava, u slučaju da se utvrdi da je korisnik dobio finansijsku podršku kao rezultat prevarnih radnji.

Član 9

**Prava i obaveze Korisnika**

1. Korisnik se obavezuje:
* da će projekat realizovati u skladu sa dokumentacijom dostavljenom u okviru Prijave i da će sve aktivnosti u odobrenom projektu sprovoditi sa pažnjom dobrog privrednika, u skladu sa odredbama ovog Ugovora i svim važećim zakonima u Crnoj Gori,
* da će pripremiti i predati izvještaje iz člana 10. ovog Ugovora, kao i ostalu potrebnu prateću dokumentaciju,
* da će dopustiti u svakom trenutku nesmetan pristup i kontrolu na terenu koja se odnosi na projekat, te da će dati na uvid svu dokumentaciju vezanu za projekat službenicima Opština Rožaje, odnosno nezavisnoj reviziji koju može da angažuje opština Rožaje ili reviziji za projekat “Zajednička akcija za aktivne mjere zapošljavanja u drvoprerađivačkom sektoru u opštini Rožaje” (Joint action for active employment measures in wood-processing sector in municipality Rozaje),
* da će čuvati svu dokumentaciju koja se odnosi na projekat od dana zaključenja ovog Ugovora i sledećih 5 (pet) godina od datuma konačne isplate. U slučaju postupka pred sudom, period od 5 (pet) godina će se produžiti za vrijeme/dužinu trajanja postupka,
* da će dostaviti Opštini Rožaje sve potrebne podatke koji su vezani za sprovođenje projekta koje Opština Rožaje zatraži,
* da će osigurati da su svi podaci i informacije dostavljeni Opštini Rožaje tačni,
* da će bez odlaganja obavijestiti Opštinu Rožaje o svim okolnostima koje utiču ili mogu uticati na sprovođenje projekta i okolnostima koje dovode ili mogu dovesti do odstupanja u (pravovremenom) izvršavanju ugovornih obaveza.
* da će osigurati zaštitu od svakog oblika diskriminacije i neravnopravnog postupanja u skladu sa važećim nacionalnim i EU propisima: tokom sprovođenja i razdoblja trajanja projekta osigurati poštovanje načela jednakih mogućnosti, načela zaštite i unapređenja okoline, i ostalih horizontalnih načela, u skladu sa odredbama važećeg EU i nacionalnog zakonodavstva i uslovima Konkursa za dodjelu granta.
* da će preduzeti sve potrebne korake za objavljivanje činjenica koje ukazuju da je projekat finansiran pomoću *Operativnog programa Evropske unije i Crne Gore za zapošljavanje, obrazovanje i socijalnu zaštitu* i da će elemente vidljivosti držati na mjestu predviđenom u smjernicama za vidljivost projekta, sve dok je ovaj Ugovor na snazi.
* da će održati zaposlenje najmanje 12 mjeseci sa odabranim nezaposlenim licima sa punim radnim vremenom i plaćati poreze najmanje 12 mjeseci za iste.
1. Korisnik ima pravo da:
* traži izmjene projekta navedene u članu 13. ovog Ugovora,
* traži zaštitu svojih prava putem nadležnog suda
* navede svoje primjedbe na obavljenu kontrolu na terenu u izvještaju o terenskoj kontroli i da isti potpiše.

Član 10

**Izvještaji**

1. Korisnik tokom sprovođenja Ugovora podnosi Opštini Rožaje sljedeće izvještaje: Završni izvještaj o sprovođenju projekta (u nastavku teksta: Završni izvještaj). Izvještaj se sastoji od narativnog i finansijskog dijela i dostavlja se u pisanom obliku na obrascu iz aplikativnog paketa. Predmetni izvještaj odnosi se na ugovoreni projekat u cijelini, nezavisno od izvora finansiranja i sadržajno mora zadovoljavati sve ugovorene uslove.

2. Korisnik je dužan da izvještaj iz prethodnog stava podneseu roku od 30 dana od završetka sprovođenja projekta.

3. Ako Korisnik ne podnese izvještaj iz prethodnog stava u predviđenom roku, Opština Rožaje može zahtijevati povraćaj isplaćenih sredstava.

4. Ako su za završetak provjere izvještaja iz stava 2. ovog člana Opština Rožaje potrebne dodatne informacije, pisanim putem će od Korisnika zahtijevati njihovo dostavljanje, u za to naznačenom roku, koji ne može biti kraći od 3 niti duži od 10 radnih dana. Rok u kojem se izvještaj provjerava ne teče do dostavljanja traženih informacija, a nastavlja da teče danom njihovog dostavljanja, a do tada proteklo vrijeme uračunava se u ukupno trajanje roka.

5. Izvještaj iz stava 2. ovog člana mora biti odobren najkasnije u roku od 30 dana od dana dostavljanja.

1. **PRIHVATLJIVI I NEPRIHVATLJIVI TROŠKOVI**

Član 11

**Prihvatljivi troškovi**

1. Da bi bili prihvatljivi u okviru Konkursa za dodjelu granta, troškovi moraju da:

* budu navedeni u Prijavi;
* budu potrebni za izvođenje aktivnosti;
* budu u skladu sa realnim trenutnim tržišnim cijenama;
* su nastali i da budu plaćeni za vrijeme trajanja Ugovora za dodjelu granta sa Opštinom Rožaje za smanjenje nezaposlenosti u opštini Rožaje;
* budu evidentirani na računu Korisnika granta u poreskoj ili računovodstvenoj dokumentaciji, sa originalima dokumenata koji dokazuju navedene troškove.

2. Prihvatljivi troškovi uključuju:

Opravdani (prihvatljivi) su troškovi nabavke opreme koja će služiti za otvaranje novih radnih mjesta, sa namjerom dugoročnog zapošljavanja lica sa evidencije Biroa rada, Rožaje, kao i unaprjeđenje finalizacije proizvodnje, ali i sekundarne proizvodnje sa ciljem stvaranja finalnog proizvoda, u drvoprerađivačkom sektoru u opštini Rožaje. Oprema koja je predmetom nabavke može biti nova ili polovna.

Član 12

**Neprihvatljivi troškovi**

Sljedeći troškovi nijesu prihvatljivi:

* finansiranje već započetih aktivnosti sa spoljnim konsultantima;
* iznajmljivanje opreme, alata i materijala;
* nabavku putničkih i teretnih vozila;
* kupovinu gotovih softverskih rješenja, posebno onih koja funkcionišu na bazi mjesečnih/godišnjih pretplata;
* učešće na sajmovima i izložbama;
* štampanje ambalaže/pakovanja proizvoda;
* troškove digitalnog marketinga;
* troškove koji se direktno odnose na proizvodnju i distribuciju proizvoda (troškovi izrade proizvoda, transportni troškovi, troškove reklamiranja, troškovi administracije, amortizacije, osiguranja, kursnih razlika, plaćanje zaostalih obaveza (kamata, poreza, taksi, rata za otplatu kredita i sl.), bankarske troškove, komisiona plaćanja, slične troškove koji se odnose na sprovođenje ugovora, plaćanje provizija, bilo koji vid ličnih troškova i sl.).
* troškovi registracije poslovnog subjekta;
* kazne, novčane kazne i parnični troškovi;
* doprinosi u naturi;
* dugovi i pokrića gubitaka ili dugovanja te pristigle kamate;
* potraživanja koja se finansiraju za druge poslove;
* kupovina nepokretnosti (zemlje, objekata);
* izgradnja objekata, adaptacija (građevinarski radovi) i renoviranje objekata i prostorija;
* podzakup prostora;
* najam/leasing vozila i opreme;
* studije, istraživanja, članarine, licence;
* troškovi puta i dnevnica osoblja, službena putovanja;
* kupovina transportnih vozila čija je namjera pružanje usluga izvan sopstvene proizvodnje podnosioca prijedloga projekta i /ili kupovina bilo kojih transportnih vozila koja se neće koristiti direktno u aktivnostima predloženog poslovanja.

**IV. IZMJENE UGOVORA**

**Opšte odredbe**

Član 13

1. Ugovor se ne može izmijeniti u svrhu ili iz razloga koji bi doveo u pitanje zaključke postupka dodjele granta, posebno provjeru prihvatljivosti i ocjenu kvaliteta prijave i postupanje u skladu s načelom jednakog postupanja.

2. Izmjene Ugovora kojima se uvode nove i/ili mijenjaju postojeće aktivnosti i s njima povezani prihvatljivi troškovi koje je moguće nadoknaditi, u skladu s odredbama Ugovora, prihvatljive su samo u slučaju kada su kumulativno ispunjeni sljedeći uslovi:

a) izmjene su nastale zbog nepredvidivih okolnosti koje su nastupile nakon predaje projektne prijave na osnovu koje je sklopljen Ugovor,

b) izmjene su nužne za uredno izvršenje Ugovora,

c) povezani troškovi ne prelaze ukupan iznos granta naveden u Ugovoru.

3. Sve izmjene koje su nužne za izvršenje Ugovora, i kojima se uvode nove i/ili mijenjaju postojeće aktivnosti, a ne ispunjavaju kumulativno uslove iz prethodnog stava ovog člana, Opština Rožaje može prihvatiti uz uslov da troškove povezane sa izmjenom snosi Korisnik.

4. U slučaju izmjena Ugovora, koje je u skladu sa stavom 2. ovog člana predložio Korisnik, Korisnik mora poslati Opštini Rožaje Zahtjev za izmjenu ugovora, u pisanom obliku sa pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora.

**Izmjene Ugovora uz obostranu saglasnost**

Član 14

1. Svaka od ugovornih strana može zahtijevati da se Ugovor izmijeni aneksom Ugovora ako za izmjenu postoji opravdan razlog. Ako izmjene Ugovora predlaže Korisnik, on snosi rizik vezan za neprihvatljive troškove, obustavu isplate i raskid Ugovora prije odobravanja predložene izmjene ili u slučaju njenog neodobravanja. Korisnik podnosi Opštini Rožaje zahtjev za izmjenu Ugovora. Opština Rožaje, po stupanju na snagu Aneksa ugovora, može Korisniku odobriti troškove koji su nastali prije toga datuma, a koji se Aneksom Ugovora uvode kao prihvatljivi.

2. Izmjene Ugovora o kojima su se saglasili Korisnik i Opština Rožaje sastavljaju se u formi pisanog Aneksa Ugovora koji potpisuju obje strane.

3. Ugovor se može izmijeniti tokom perioda sprovođenja projekta, a najkasnije do odobrenja Završnog izvještaja (u zavisnosti od prirode izmjene, što se procjenjuje u svakom pojedinačnom slučaju).

4. Izmjene projekta će biti odobrene samo ako se projekat ne može realizovati bez zatražene izmjene ili ako zatražena izmjena ima uticaj na poboljšanje projekta. Razlozi za odobravanje izmjena su sljedeći: viša sila, prestanak proizvodnje određene robe koja je trebala biti nabavljena, nemogućnost dobavljača da pruža usluge, nabavi robu ili izvede radove, izmjene nastale kao posljedica potrebe za usklađivanjem sa zakonodavstvom, situacije koje se nisu mogle predvidjeti u trenutku ugovaranja i uvođenje nove tehnologije koja može poboljšati efikasnost projekta. Svi ovi razlozi moraju biti obrazloženi i potkrijepljeni odgovarajućom dokumentacijom da bi bili prihvatljivi.

5. U slučaju izmjena Ugovora koje predlaže Korisnik, Korisnik mora poslati Opštini Rožaje Zahtjev u pisanom obliku s pratećom dokumentacijom kojom dokazuje navode iz zahtjeva i potkrepljuje potrebu za izmjenom Ugovora. Opština Rožaje je dužna donijeti odluku o predloženim izmjenama u roku od 20 dana od dana prijema zahtjeva.

6. U slučaju pozitivne odluke, Opština Rožaje dostavlja potpisani Aneks Ugovora na potpis Korisniku. Potpisani Aneks Ugovora Korisnik dostavlja Opštini Rožaje bez odlaganja, a najkasnije u roku od 15 dana od dana njegovog prijema.

7. U slučaju negativne odluke, Opština Rožaje istom obavještava Korisnika pisanim putem uz odgovarajuća obrazloženja.

8. Ako Korisnik blagovremeno ne dostavi potpisani Aneks Ugovora, smatraće se da ne pristaje na njegovo sklapanje.

9. Izmjena Ugovora na temelju zahtjeva ugovorne strane stupa na snagu onoga dana kada Aneks Ugovora potpiše posljednja ugovorna strana.

**Jednostrane izmjene Ugovora na temelju odluke Opštine Rožaje**

Član 15

1. Korisnik pristaje na to da se Ugovor može izmijeniti na temelju odluke Opštine Rožaje, uz potpisivanje Aneksa ugovora, i to samo u sljedećim slučajevima:

1. iznos odobrenih bespovratnih sredstava iz Ugovora se smanjuje zbog otkrivenih i nedvosmisleno utvrđenih grešaka (na primjer u obračunu prihvatljivih troškova) ili nepravilnosti usljed kojih su prihvatljivi troškovi proglašeni neprihvatljivim;
2. došlo je do izmjena propisa u nacionalnom zakonodavstvu ili zakonodavstvu EU zbog kojih je Ugovor nedvomisleno u suprotnosti s odredbama istih;
3. ako se nedvosmisleno utvrdi da postoje očigledne uštede u projektu u poređenju s odobrenim grantom i ostvarenim ili planiranim troškovima.

2. U slučajevima navedenim u prethodnom stavu ovog člana, Ugovor se može izmijeniti tokom cijelog razdoblja njegovog izvršavanja. Aneks Ugovora proizvodi pravno dejstvo od dana kada ga potpiše Opština Rožaje.

**Izmjene Ugovora manjeg značaja**

Član 16

1. U odnosu na izmjene manjeg značaja koje se odnose na promjenu naziva/imena ugovorne strane, adrese, bankovnog računa ili podataka koji se odnose na kontakte, nije potrebno sklapati pisani Aneks Ugovora, već strana u odnosu na koju je nastala takva promjena bez odlaganja pisanim putem o nastaloj promjeni obavještava drugu stranu.

2. Opština Rožaje će bez odlaganja obavijestiti Korisnika o izmjenama manjeg značaja, u pogledu forme obrazaca i pripadajućeg postupanja putem kojih Korisnik, u skladu s ovim Ugovorom, istom dostavlja relevantne podatke i informacije. Riječ je o izmjenama koje ne utiču na već Ugovorom utvrđena prava i obaveze Korisnika te u odnosu na njih nije potrebno sklapati pisani Aneks Ugovora.

3. Izmjene manjeg značaja Korisnik može uvesti na sopstvenu odgovornost te je obavezan obavijestiti Opštinu Rožaje pisanim putem, najkasnije s predajom Izvještaja. Opština Rožaje ima pravo zahtijevati od Korisnika dostavljanje dodatnih informacija, dokumentacije ili drugog obrazloženja i ne prihvatiti predloženu izmjenu u skladu s utvrđenim činjeničnim stanjem. U slučaju da Opština Rožaje utvrdi da je riječ o nedozvoljenoj izmjeni, tj. izmjeni koja se ne može podvesti pod pojam „izmjene manjeg značaja“ u smislu ovoga Člana, troškovi aktivnosti koje se odnose na predmetnu izmjenu biće neprihvatljivi i Opština će zahtijevati povraćaj tog dijela sredstava.

1. **KONTROLA NA TERENU**

Član 17

1. Redovne kontrole na terenu sprovodiće se barem jednom toku trajanja Ugovora i jednom nakon predaje završnog izvještaja.

2. U tu svrhu Korisnik mora pripremiti i čuvati odgovarajuću dokumentaciju i pokazatelje za potrebe nadležnih tijela, a radi osiguranja jasnog revizijskog traga.

3. Osim redovnih kontrola, *ad hoc* kontrole na terenu (s najavom ili bez) mogu se obavljati u bilo kojem trenutku za vrijeme trajanja projekta i tokom 5 (pet) godina nakon završetka sprovođenja ovog Ugovora. Kontrolu na terenu sprovode službenici Opštine Rožaje ili nezavisne revizije koje može da angažuje Opština Rožaje ili revizija za projekat “Zajednička akcija za aktivne mjere zapošljavanja u drvoprerađivačkom sektoru u opštini Rožaje (u daljem tekstu: osobe zadužene za praćenje). Osobe zadužene za praćenje mogu obavijestiti Korisnika najviše 3 dana prije sprovođenja kontrole na terenu, pod uslovima da ciljevi i svrha kontrole na terenu nisu ugroženi prethodnom najavom.

4. Korisnici čiji se projekti kontrolišu u obavezi su da pripreme sve potrebne podatke i materijale za sprovođenje kontrole na terenu. U tu svrhu, Korisnik se obavezuje da omogući odgovarajući pristup osoblju ili predstavnicima tih institucija i njihovu posjetu sjedištu i mjestu na kojem se projekat sprovodi, uključujući i njegove informacione sisteme, kao i sva dokumenta i baze podataka koje se odnose na tehničko i finansijsko upravljanje projektom te da preduzme sve potrebne korake kako bi olakšao njihov rad.

5. Dokumenta moraju biti lako dostupna i spremljena tako da olakšaju provjeru, a Korisnik mora obavijestiti Opštinu Rožaje o tačnom mjestu na kojem se čuvaju.

6. Osobe zadužene za praćenje će imati pristup cjelokupnoj dokumentaciji vezanoj za ulaganje finasirano sredstvima predviđenim iz Poziva tokom svih kontrola koje se sprovode prije isplate i tokom 5 (pet) godina od finalnog plaćanja od strane Opštine Rožaje.

7. Prilikom obavljanja kontrole na terenu vrši se:

* provjera realizacije projekta i načina korišćenja granta;
* prikupljanje podataka i obavještenja od drugih nadležnih organa;
* provjera označavanja projekta u skladu sa Ugovorom o dodjeli granta.

9. Osobe zadužene za praćenje na terenu prikupljaju podatke i informacije od mjerodavnih lica, svjedoka, stručnjaka i drugih lica, ako je to potrebno za adekvatno obavljanje kontrole. Takođe, kontrolori će sačiniti odgovarajuću foto-arhivu investicije za svakog pojedinačnog korisnika.

10. Osoba zadužena za praćenje će sastaviti Izještaj o kontroli na terenu. Korisnik ima pravo da navede primjedbe na obavljenu kontrolu na terenu u izvještaju o posjeti/kontroli na terenu i da isti potpiše.

11. Ukoliko se tokom kontrole utvrdi da se projekat ne sprovodi u skladu sa prijavom ili se sprovodi suprotno odredbama ovog Ugovora, Opština Rožaje će pisanim putem upozoriti Korisnika da ispravi uočene nedostake i nepravilnosti u roku koji ne smije biti kraći od 5 niti duži od 15 dana.

1. **RASKID UGOVORA**

Član 18

1. Ukoliko je Korisnik postupao protivno odredbama ovog Ugovora zaključenog sa Opštinom Rožaje ili je pravila o korišćenju granta kršio na bilo koji drugi način Opština Rožaje će jednostrano raskinuti ovaj Ugovor u sljedećim slučajevima:

* ukoliko Korisnik ne podnese Zahtjev za isplatu sa svom potrebnom pratećom dokumentacijom i ukoliko Korisnik podnese Zahtjev za isplatu nakon isteka roka,
* ukoliko Korisnik obavijesti Opštinu Rožaje da odustaje od projekta,
* ukoliko Korisnik spriječi ili na bilo koji drugi način utiče na kontrolore u sprovođenju njihove terenske kontrole,
* ukoliko je utvrđeno postojanje nepravilnosti tokom podnošenja prijave kao i u sprovođenju projekta, a Korisnik ih nije ispravio ni nakon dodatnog roka za ispravku.

2. Ukoliko je Korisnik postupao protivno odredbama ovog Ugovora zaključenog sa Opštinom Rožaje ili pravila o korišćenju granta krši na bilo koji drugi način, a postoji finansijski učinak, odnosno sredstva podrške su isplaćena Korisniku, Opština Rožaje će raskinuti ovaj Ugovor i zahtijevati povraćaj već dodijeljenih sredstava od Korisnika s ostvarenim kamatama po osnovu tih sredstava od dana njihove isplate.

3. Korisnik ima pravo raskinuti Ugovor o čemu mora u pisanoj formi obavijestiti Opštinu Rožaje najmanje 30 dana unaprijed. Izjava o raskidu ugovora proizvodi učinak od dana kada je Opština Rožaje zaprimila. U navedenom razdoblju Korisnik ne preduzima aktivnosti koje uzrokuju trošak.

4. Ugovorne strane mogu sporazumno, pisanim putem raskinuti Ugovor.

5. U slučaju raskida Ugovora, Korisnik je dužan da u cjelosti vrati finansijska sredstva plaćena na temelju Ugovora, s ostvarenim kamatama po osnovu tih sredstava od dana njihove isplate.

**Obustavljanje i odlaganje sprovođenja projekta**

Član 19

1. U opravdanim slučajevima nepredvidivih i objektivnih okolnosti Korisnik može zatražiti odobrenje da obustavi sprovođenje svih projektnih aktivnosti i obustavi ispunjavanje svih ugovornih obaveza.

2. Korisnik zahtjev iz stava 1. ovog člana podnosi Opštini Rožaje po saznanju o nastupanju navedenih okolnosti. Zahtjev se podnosi u pisanom obliku te mora biti obrazložen i praćen dokumentacijom kojom se dokazuju navodi iz zahtjeva.

3. Opština Rožaje donosi odluku o zahtjevu iz stava 2. ovog člana u roku od 30 dana od dana prijema zahtjeva. Izuzetno, ako je to opravdano, Opština Rožaje može zahtijevati od Korisnika da dostavi dodatne informacije, a rok za dostavljanje istih ne može biti duži od 5 radnih dana. Rok za donošenje odluke miruje u razdoblju od postavljanja takvog zahtjeva pa do prijema traženih podataka/dokumenata i nastavlja da teče istekom navedenog razdoblja. Odluka Opštine Rožaje kojom se odbija zahtjev Korisnika mora biti obrazložena.

4. Korisnik snosi punu odgovornost za pravovremeno podnošenje zahtjeva za obustavu sprovođenja svih projektnih aktivnosti i obustavu ispunjavanja svih ugovornih obaveza, a Opština Rožaje ne odgovara za štetu koja je Korisniku nastala zbog neprihvatanja neopravdanog zahtjeva za obustavom.

5. Ukoliko Opština Rožaje zaključi da okolnost iz zahtjeva za obustavu iz stava 1. ovoga Člana nije osnov za raskid Ugovora, Korisnik preduzima sve potrebne mjere u svrhu nastavka sprovođenja projekta, čije sprovođenje se nastavlja kad to okolnosti dopuste, o čemu Korisnik mora blagovremeno obavijestiti Opštinu Rožaje. Opisani slučaj smatra se odlaganjem sprovođenja projekta.

**Nastupanje vanrednih okolnosti**

Član 20

1. Vanredne okolnosti su one koje nastupaju nakon sklapanja Ugovora, nisu se mogle predvidjeti u vrijeme sklapanja Ugovora, nastale su prije isteka roka za ispunjenje obaveze, a za jednu ugovornu stranu je ispunjenje obaveze postalo pretjerano otežano ili bi joj nanijelo pretjerano veliki gubitak.

2. Ugovorna strana kod koje su nastupile okolnosti iz stava 1 ovoga Člana, obavezna je da bez odlaganja, a najkasnije u roku od pet dana od saznanja za navedene okolnosti, pisanim putem o tome obavijesti drugu ugovornu stranu. U obavještenju se navode pojedinosti o prirodi, mogućem trajanju i vjerovatnim posljedicama tog događaja i iznose dokazi iz kojih se može utvrditi nastupanje ovakvog događaja. Ugovorna strana koja ne postupi u skladu s navedenim, odgovorna je drugoj ugovornoj strani/stranama za štetu koju ova pretrpi zbog propuštanja davanja ovakvog obavještenja. Svaka ugovorna strana nastaviće da izvršava svoje ugovorne obaveze do mjere do koje je to razumno moguće.

3. Opština Rožaje utvrđuje može li se u navedenim okolnostima nastaviti sprovođenje Ugovora, te će donijeti odluku o nastavku sprovođenja Ugovora. Odluku o raskidu Ugovora će donijeti u slučaju da nastale vanredne okolnosti, s obzirom na svoj opseg i značaj značajno otežavaju ili u potpunosti onemogućavaju sprovođenje Ugovora.

**Povraćaj sredstava**

Član 21

Ukoliko Korisnik dostavi Opštini Rožaje izvještaj i dokaze o plaćanju koji se značajno razlikuju od odobrenih projektnih troškova navedenih u Prijavi, Opština Rožaje će takav izvještaj smatrati neopravdanim, a Korisnik će biti u obavezi da Opštini Rožaje vrati dodijeljeni iznos sredstva koji je proglašen neopravdanim u roku od 30 dana od prijema obavještenja o neopravdanosti, a u suprotnom sredstva će biti potraživana po osnovu dostavljene i potpisane lične blanko mjenice od strane Korisnika.

1. **JAVNOST PODATAKA**

Član 22

Korisnik se obavještava da prihvatanjem bespovratnih sredstava prihvata uključivanje u Listu krajnjih korisnika koja će, uzimajući u obzir zaštitu ličnih podataka i zahtjeve sigurnosti, biti objavljena na web stranici Opštine Rožaje ([www.rožaje.me](http://www.rožaje.me)).

**VIII. RJEŠAVANJE SPOROVA**

Član 23

1. Ugovorne strane su saglasne da će sve eventualne sporove iz ovog Ugovora riješiti mirnim putem i sporazumno.

2. Postupak mirnog rješavanja spora dužna je pokrenuti svaka od ugovornih strana dostavljanjem pisanog zahtjeva za mirno rješavanje spora.

3. Na zahtjev iz stava 2. ovog člana se odgovara pisanim putem u roku od 15 dana od dana njegovog zaprimanja. Ako zahtjev ne bude prihvaćen ili sporazum o mirnom rješenju spora nije postignut u roku od 30 dana od dana podnošenja zahtjeva za mirnim rješavanjem spora, podnosilac zahtjeva može pokrenuti spor pred nadležnim sudom.

**IX. ZAVRŠNE ODREDBE**

Član 24

Potpisivanjem ovog Ugovora ugovorne strane potvrđuju da su isti pročitale i razumjele i da prihvataju sva prava i obaveze kao i pravne posljedice koje iz njega proizlaze.

Član 25

Sastavni dio Ugovora je Odobren prijedlog Prijave korisnika.

Član 26

1. Ovaj Ugovor sačinjen je u četiri (4) istovjetna primjerka, od kojih jedan (1) primjerak pripada Korisniku, a tri (3) primjerka Opštini Rožaje.

2. Svaki zaključeni primjerak Ugovora predstavlja original i proizvodi jednako pravno dejstvo.

**X. STUPANJE NA SNAGU I TRAJANJE UGOVORA**

Član 27

Ovaj ugovor stupa na snagu danom potpisivanja i traje do ispunjenja svih ugovornih obaveza obje ugovorne strane.

|  |  |
| --- | --- |
| U:  | U:  |
| Datum:  | Datum:  |
| Korisnik | Opština Rožaje |
| Odgovorna osobaIme i prezime | Predsjednik |
| Potpis | Potpis |